turjo4nis/wikipedia-bn-dump-20250701 huggingface dataset:
ট্যাবু

কোনো সমাজে ট্যাবু (taboo) হল একটি অন্তর্নিহিত নিষেধ বা ধর্মীয় বা সামাজিক বেড়াজাল অতিক্রম বা কোনো কিছুর বিরুদ্ধে নিরুৎসাহিত সাংস্কৃতিক অনুভূতি, যা খুবই বিপদজনক বা বীভৎস, বা সম্ভবত সাধারণ মানুষের কাছে অত্যন্ত পবিত্র বা অপবিত্র বিবেচনাবোধ। কার্যত সকল সমাজে এ ধরনের নিষেধাজ্ঞা বর্তমান রয়েছে, রাষ্ট্র এবং সমাজভেদে ট্যাবুর ভিন্নতা দেখা যায়।

উৎপত্তি 
ইংরেজি ট্যাবু শব্দটি টোঙ্গান টাপু বা ফিজীও টাবু শব্দ থেকে এসেছে, যার অর্থ নিষিদ্ধ, অননুমোদিত। ১৭৭৭ সাল থেকে এটি ইংরেজি ভাষায় ব্যবহৃত হচ্ছে, যখন ব্রিটিশ এক্সপ্লোরার জেমস কুক টোঙ্গা পরিদর্শন করেছিলেন এবং ট্যাবুর টোঙ্গান ব্যবহার ছিল কোন জিনিস খাওয়া বা ব্যবহার করা নিষিদ্ধ।

উদাহরণ 

সিগমুন্ড ফ্রয়েড কল্পনা করেছিল যে, সমাজ গঠিত হওয়ার শুরুর দিকে অজাচার ও পিতৃহত্যা দুটি ছিল সার্বজনীন ট্যাবু। যাহোক, যদিও নরমাংশ ভোজন, দলগত হত্যাকাণ্ড এবং অজাচার অধিকাংশ সমাজে ট্যাবু, তবুও প্রাচীন রোমান মিশরে ভাই ও বোনের মধ্যে বিবাহ সংঘটিত হয়েছে।

তথ্যসূত্র

বহিঃসংযোগ
 

ফ্রয়েডীয় মনোবিজ্ঞান
ট্যাবু
সাংস্কৃতিক নৃবিজ্ঞান
মনোবিশ্লেষণ পরিভাষা
নৈতিক মনোবিজ্ঞান
বালুখালি শরণার্থী শিবির

বালুখালি শরণার্থী শিবির হল বাংলাদেশের কক্সবাজারে অবস্থিত একটি শরণার্থী শিবির। আন্তর্জাতিক অভিবাসন সংস্থা বালুখালি এবং তৎসংলগ্ন কুতুপালং শরনার্থী শিবিরকে একত্রে এই দুটিকে "কুতুপালং-বালুখালি সম্প্রসারণ স্থান" নামে ডাকে। ২০২১ সালের মার্চ মাসে এক অগ্নিকাণ্ডে এই শিবিরের অনেক ঘরবাড়ি ক্ষতিগ্রস্ত হয় ও হতাহতের ঘটনা ঘটে।

চিত্রসম্ভার

আরো দেখুন 
 বাংলাদেশে রোহিঙ্গা শরণার্থী 
 মায়ানমারে মুসলিম নির্যাতন
 নয়াপাড়া শরণার্থী শিবির

তথ্যসূত্র 

চট্টগ্রাম বিভাগের জনবহুল স্থান
বাংলাদেশে অবস্থিত শরণার্থী শিবির
রোহিঙ্গা অভিবাসী
নেল্লোর

নেল্লোর ভারতের অন্ধ্রপ্রদেশ রাজ্যর নেল্লোর জেলার একটি শহর ও জেলা সদর দপ্তর। এটি পেননা নদীর তীরে অবস্থিত   এবং এটি রাজ্যের চতুর্থ বৃহত্তম ও জনবহুল শহর।

ইতিহাস 
নেল্লোর চোল, পল্লব, পান্ড্য, মৌর্য্য সাম্রাজ্য, চেদি রাজবংশের খারভেলা, সাতবাহন, কাকাতী, কালিঙ্গ সাম্রাজ্যের পূর্বগঙ্গা সাম্রাজ্য, বিজয়নগর সাম্রাজ্য, কর্ণাটকের নওয়াব ও অন্যান্য রাজবংশের শাসনের অধীনে ছিল।

নেল্লোর তানজভুর মৌর্য সাম্রাজ্যের অধীনে প্রথম রাজেন্দ্র চোল শাসিত চোলার সময় থেকে অস্তিত্ব ছিল এবং খ্রিষ্টপূর্ব তৃতীয় শতাব্দীতে  অশোকের শাসন ছিল। পল্লব রাজবংশের শাসকদের দ্বারা নেল্লোর অধীগ্রহণ করা হয় এবং এটি ৬ ষ্ঠ শতকের শেষের দিকে পর্যন্ত স্থায়ী ছিল, পরবর্তীকালে চোলার শাসকরা দীর্ঘকাল ধরে নেল্লোরকে শাসন করে। তেলুগু চোল ১৩ শতকের পতনের সাথে মিলিত হয়েছেন। তামিল শিলালিপিতে থেকে জানা যায় ত্রৈয়দশ শতাব্দীর ত্রয়োদশ শতাব্দীতে পতন না হওয়া পর্যন্ত চোল রাজ্যের অংশ ছিল নেল্লোর।  পরে এটি কাকাতী, বিজয়নগর সাম্রাজ্য, গোলকুন্ডার সুলতানাত, মুগল সাম্রাজ্যের অংশ হয়ে ওঠে এবং আর্কোট নওয়াব ১৮ শতকে ব্রিটিশ কর্তৃক আর্কোট নওয়াব থেকে নেল্লোরকে নিয়ে নেওয়া হয়েছিল এবং ব্রিটিশ ভারতে মাদ্রাজ প্রেসিডেন্সির অংশ ছিল।

তেলুগু ভাষার উত্থানে এবং অন্ধ্র প্রদেশের রাজ্যের গঠনে শহরটির গুরুত্বপূর্ণ ভূমিকা ছিল। অন্ধ্রপ্রদেশ গঠনের জন্য মৃত্যু পর্যন্ত উপস্তিত ছিলেন নেল্লোরের পোট্রি শ্রীরামুলু।

ভূ-উপাত্ত

নেল্লোর শহর ১৪.৪৪ ডিগ্রি উত্তর ৭৯.৯৮ ডিগ্রি পূর্বে অবস্থিত।  সমুদ্র সমতল হতে এর গড় উচ্চতা হল ১৮ মিটার (৫৯ ফুট)।

জলবায়ু

জনসংখ্যার উপাত্ত 

২০১১ সালের আদমশুমারি অনুযায়ী, নেল্লোর শহরের জনসংখ্যা ছিল ৪,৯৯,৫৭৬ জন। গড় সাক্ষরতার হার ৮৩.৫৯% (পুরুষ ৮৭.৫৩%, মহিলা ৭৯.৫২%)যা রাজ্য গড় ৭৩.০০% -এর থেকে বেশি। শহরটিতে সাক্ষর ব্যক্তির সংখ্যা ৩,৮৭,১৯২।   শহর জনসংখ্যা বিস্তৃত ১৫ টি গ্রাম পঞ্চায়েতগুলির মধ্যে মিলিত হয়ে নেল্লোর মিউনিসিপাল কর্পোরেশনে জনসংখ্যা ৬,০০,৮৬৯ জন।

অর্থনীতি 

এই শহরে কিছু শিল্প কারখানা গড়ে উঠেছে, যেমন নিপ্পো ব্যাটারি কারখানা, আপা চামড়া জুতা কারখানার ইত্যাদি। পূর্ব দিকে সমুদ্র ও উর্বর জমির প্রান্তিকতা ও জলবিদ্যুৎ প্রাচুর্যতা কৃষি সমৃদ্ধির দিকে নিয়ে যায়। এই এলাকার সর্বাধিক উৎপাদক শিল্প হল চিংড়ি চাষ। 

কেপিসিএল কর্তৃক কৃষ্ণাপত্তনাম ইফ্রাটেক প্রাইভেট লিমিটেড দ্বারা বন্দরের নিকটবর্তী ১২,০০০ একর বিশেষ অর্থনৈতিক অঞ্চল (এসইজেড) স্থাপন করা হচ্ছে। এসিজেড ₹৬,০০০ কোটি টাকা বিনিয়োগ করে এবং ৩০,০০০ সরাসরি কর্মসংস্থান তৈরির প্রত্যাশা করে।   এসিজেড মাহিন্দ্র ইঞ্জিনিয়ারিং দ্বারা ডিজাইন করা হচ্ছে এবং এটি একটি মাল্টি-প্রোডাক্ট এসিজেড।

সংস্কৃতি

বার্ষিক রটেলা পান্ডুগা/রতীয়ান কি ঈদ সোনারাল চেরুভু'য়ের তীরে বারো শহীদ দরগাহ (বারো শহীদদের মঠ)-এ বার্ষিক উৎসব অনুষ্ঠান হয়।  ঘটনাটি রোটস (ফ্ল্যাট ব্রেড) বিনিময় এবং সমস্ত ধর্মীয় পটভূমি থেকে দর্শকদের আকর্ষণ করার ফলে এটি জনসাধারণের মধ্যে পরিচিতি পেয়েছে।

যোগাযোগ

শিক্ষা

রাজ্য বিদ্যালয় শিক্ষা বিভাগের সরকারি, অনুমোদিত এবং বেসরকারি বিদ্যালয়গুলিতে প্রাথমিক ও মাধ্যমিক স্তরের শিক্ষা প্রদান করা হয়।   বিভিন্ন বিদ্যালয় দ্বারা নির্দেশিত শিক্ষার মাধ্যম হল ইংরেজি ও তেলুগু।

মিডিয়া
জাহিনিরিট  সংবাদপত্র ও লয়ার উইকলি (আইনজীবী সাপ্তাহিক) নামে দুটি পত্রিকা   নেল্লোর থেকে প্রকাশিত হয়। উপরন্তু, এনাডু এবং সাকশি নামে দুটি পত্রিকার নেল্লোরের স্থানীয় সংস্করণ মুদ্রণ করা হয়।

তথ্যসূত্র

বহিঃসংযোগ

অন্ধ্রপ্রদেশের নগর
রাফ বেলামি

রাফ রেক্সফোর্ড বেলামি (ইংরেজি: Ralph Rexford Bellamy; ১৭ই জুন ১৯০৪ - ২৯শে নভেম্বর ১৯৯১) ছিলেন একজন মার্কিন অভিনেতা। তিনি তার ৬২ বছর কর্মজীবনে মঞ্চ, চলচ্চিত্র ও টেলিভিশনে অভিনয় করেছেন। কেন্দ্রীয় চরিত্রে অভিনয়ের পাশাপাশি পার্শ্ব চরিত্রে অভিনয় করেও তিনি সমাদৃত হয়েছেন। ১৯৩৭ সালে তিনি দি অফুল ট্রুথ চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হন।

প্রারম্ভিক জীবন
বেলামি ১৯০৪ সালের ১৭ই জুন মার্কিন যুক্তরাষ্ট্রের ইলিনয় অঙ্গরাজ্যের শিকাগো শহরে জন্মগ্রহণ করেন। তার মাতা লিলা লুইস (জন্ম: স্মিথ, ২৩শে জানুয়ারি ১৮৭৫ - ১৫ই জুন ১৯৬২) কানাডীয় ছিলেন এবং তার পিতা চার্লস রেক্সফোর্ড বেলামি (১২ই জানুয়ারি ১৮৭৬ - ৭ই অক্টোবর ১৯৬৮)। ১৫ বছর বয়সে তিনি বাড়ি থেকে পালিয়ে যান এবং একটি পথনাট্যে যুক্ত হন। তিনি এই পথনাট্যের সাথে সফরে যান এবং নিউ ইয়র্ক সিটিতে আসেন। তিনি নিউ ইয়র্ক সিটিতে মঞ্চে অভিনয় শুরু করে এবং ১৯২৭ সালের মধ্যে তিনি একটি থিয়েটার কোম্পানির মালিক হন।

কর্মজীবন
১৯৩১ সালে দ্য সিক্রেট সিক্স দিয়ে বেলামির চলচ্চিত্রে অভিষেক হয় এবং এই দশক জুড়ে তিনি কেন্দ্রীয় ও পার্শ্ব চরিত্রে অভিনয় করেন। এই সময়ে তিনি ফে রের সাথে পাঁচটি চলচ্চিত্রে অভিনয় করেন।
১৯৩৭ সালে তিনি ক্যারি গ্রান্ট ও আইরিন ডানের সাথে দি অফুল ট্রুথ চলচ্চিত্রে অভিনয় করেন। এতে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।

তথ্যসূত্র

বহিঃসংযোগ

 
 
 

১৯০৪-এ জন্ম
১৯৯১-এ মৃত্যু
২০শ শতাব্দীর মার্কিন অভিনেতা
ইলিনয়ের ডেমোক্র্যাট
কানাডীয় বংশোদ্ভূত মার্কিন ব্যক্তি
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
শিকাগোর অভিনেতা
হলিউড হিলসের ফরেস্ট লন মেমোরিয়াল পার্কে সমাহিত
একাডেমি সম্মানসূচক পুরস্কার বিজয়ী
টনি পুরস্কার বিজয়ী
স্ক্রিন অ্যাক্টরস গিল্ড আজীবন সম্মাননা পুরস্কার প্রাপক
ফুসফুসের রোগে মৃত্যু
শিক্ষার অধিকার

মানবাধিকারের সার্বজনীন ঘোষণাপত্রের ২৬তম পরিচ্ছেদ অনুযায়ী সমস্ত মানুষের শিক্ষার অধিকার আছে। এই শিক্ষা (ন্যূনতমপক্ষে প্রাথমিক স্তরে) বিনামূল্যের হবে। প্রাথমিক শিক্ষা বাধ্যতামূলক হবে। কারিগরি ও পেশাগত শিক্ষা সর্বসাধারণের জন্য সুলভ হবে এবং উচ্চশিক্ষা মেধার ভিত্তিতে সবার জন্য সমভাবে লভ্য হবে। শিক্ষার লক্ষ্য হবে মানুষের ব্যক্তিত্বের পূর্ণ বিকাশ সাধন করা এবং মানবাধিকার ও মৌলিক স্বাধীনতাগুলির ব্যাপারে শ্রদ্ধা সুদৃঢ় করা। শিক্ষার কাজ হবে সমস্ত জাতি, বর্ণ ও ধর্মের লোকদের মধ্যে বোঝাপড়া, সহনশীলতা ও বন্ধুত্বকে উৎসাহিত করা, সমাজের উন্নয়ন এবং বিশ্বব্যাপী শান্তি রক্ষায় সহায়তা করা। শিশুকে কী শিক্ষা দেওয়া হবে, শিশুর বাবা-মা তা আগে থেকে নির্ধারণ করার অধিকার রাখেন।</blockquote>

ইউনেস্কো ২০০০ সালে সবার জন্য শিক্ষা আন্দোলনটির সূচনা করে। এর ফলে একবিংশ শতাব্দীর প্রথম দুই দশকে শিক্ষাক্ষেত্রে শিশু-কিশোদের অংশগ্রহণ বৃদ্ধি পেয়েছে।

তথ্যসূত্র

শিক্ষানীতি
মানবাধিকার
আলোচ্যবিষয় অনুযায়ী মানবাধিকার
মুজাসসিমাহ

ইসলামী পরিভাষায় মুশাব্বিহাহ কিংবা মুজাসসিমাহ তাদেরকে বলা হয়, যারা আল্লাহর নামসমূহ ও সিফাত (গুণাবলী) কে সৃষ্টির সাথে তুলনা করে অথবা বলে যে, আল্লাহর গুণাবলী মানুষের গুণাবলীর মতই। যেমন - তারা বলে, আল্লাহর হাত আমাদের হাতের মত, তার কান আমাদের কানের মত ইত্যাদি। এছাড়া তারা কুরআন ও হাদীসে বর্ণিত আল্লাহর হাত, পা, চেহারা, চোখ ইত্যাদি গুণাবলীকে তার গুণাবলী হিসেবে বিশ্বাস না করে তার অঙ্গপ্রত্যঙ্গ বলে বিশ্বাস করে।

কিছু প্রসিদ্ধ মুজাসসিমাহ দল হল: 
 কারামিয়্যাহ। যাদেরকে নিসবত দেয়া হয় ইবন কাররামের দিকে। 
 সাবাইয়্যাহ। যাদেরকে নিসবত দেয়া হয় আব্দুল্লাহ ইবনে সাবা'র দিকে।
 হিশামিয়্যাহ। যাদেরকে নিসবত দেয়া হয় হিশাম ইবনুল হিকামের দিকে বা হিশাম ইবনে সালেমের দিকে।
 বায়ানিয়্যাহ। 
 মুগীরিয়্যাহ। 
 ইউনুসিয়্যাহ।

আভিধানিক অর্থ 
আরবীতে তাশবীহ বলা হয়, উভয় স্থানেই একই গুণাবলী থাকার কারণে কোন বিষয়কে অন্য আরেকটি বিষয়ের সাথে মিলানো। আর তাজসীম বলা হয়, মানবিক গুণাবলী কিংবা বৈশিষ্টাবলীকে অন্য কোন বস্তুর দিকে সম্বন্ধযুক্ত করা।

সমালোচনা
মুজাসসিমাদের বিরোধীরা তাদের সমালোচনায় সাধারণত কুরআনের সূরা আশ-শুরার ১১ নং আয়াত উল্লেখ করে যেখানে বলা হয়েছে,

আরো দেখুন

তথ্যসূত্র

বহিঃসংযোগ

ইসলামের শাখা
ইসলামি দর্শন
ইসলামি পরিভাষা
খালসা সুরুল

খালসা সুরুল (বৈজ্ঞানিক নাম: Jamides elpis(Godart)) এক প্রজাতির ছোট আকারের প্রজাপতি যার শরীর ও ডানা ধূসর-খয়েরি বর্ণের এবং সাদা ছোপ দেখা যায়। এরা 'লাইসিনিডি' গোত্রের এবং 'পলিয়োম্যাটিনি' উপগোত্রের সদস্য।

আকার 
খালসা সুরুল এর প্রসারিত অবস্থায় ডানার আকার ৩০-৪৪ মিলিমিটার দৈর্ঘ্যের হয়।

উপপ্রজাতি 
খালসা সুরুল এর প্রজাতিগুলো হলো:
Jamides elpis elpis 
Jamides elpis sydra (Fruhstorfer, 1916) 
Jamides elpis baweana (Fruhstorfer, 1916) 
Jamides elpis gerra (Fruhstorfer, 1916) 
Jamides elpis pseudelpis (Butler, 1879) 
Jamides elpis saunda (Fruhstorfer, 1916) 
Jamides elpis comeda (Fruhstorfer, 1916)

ভারতে প্রাপ্ত খালসা সুরুল এর  উপপ্রজাতি 
ভারতে সাধারণত খালসা সুরুল এর যে উপপ্রজাতি দেখা যায় তা হল:

Jamides elpis pseudelpis Butler, 1879 – False Glistening Cerulean

বিস্তার 
এদের ভারত এর সিকিম থেকে অরুণাচল প্রদেশ পর্যন্ত দেখা যায়।

আচরণ 
এরা দ্রুত এবং চকিত উড়ান যুক্ত এবং প্রায়শই আগের জায়গায় ফিরে আসে। ফুলে, পাতায়, পাখীর বিষ্ঠাতে এবং ভিজে মাটিতে বসতে দেখা যায়। বসা অবস্থায় প্রায়ই এদের বারবার ডানা অল্প খোলা ও বন্ধ করতে দেখা যায়। এদের বাসভূমি অন্যান্য সেরুলিয়ান দের অনুরূপ এবং মূলত জঙ্গলবাসী  এবং পাহাড়ের পাদদেশ থেকে ১৩০০ মিটার উচ্চতা অবধি এদের দর্শন মেলে। ভিজে জঙ্গল পরিবেশে নিচু উচ্চতা যুক্ত অঞ্চল এদের বিশেষ পছন্দের। পুরুষ নমুনাদের মাঝেমধ্যে মাড্‌-পাডলিং করতে দেখা যায়।

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত লাইসিনিডি গোত্রের প্রজাপতি
১৮২৪-এ বর্ণিত প্রজাপতি
ইরভিং লোসানো

ইরভিং রদ্রিগো লোসানো বায়েনা (; জন্ম: ৩০ জুলাই ১৯৯৫; ইরভিং লোসানো নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং মেক্সিকো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন। তিনি ভক্তদের কাছে চাকি ডাকনামে পরিচিত।

২০১৫ সালে, লোসানো মেক্সিকো অনূর্ধ্ব-২০ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। প্রায় এক বছর যাবত মেক্সিকোর বয়সভিত্তিক দলের হয়ে খেলার পর, তিনি ২০১৬ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৬৪ ম্যাচে ১৭টি গোল করেছেন।

প্রারম্ভিক জীবন 
ইরভিং রদ্রিগো লোসানো বায়েনা ১৯৯৫ সালের ৩০শে জুলাই তারিখে মেক্সিকোর মেক্সিকো সিটিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
লোসানো মেক্সিকো অনূর্ধ্ব-২০ এবং মেক্সিকো অনূর্ধ্ব-২৩ দলের হয়ে খেলার মাধ্যমে মেক্সিকোর প্রতিনিধিত্ব করেছেন। মেক্সিকোর বয়সভিত্তিক দলের হয়ে তিনি প্রায় ১ বছরে ১৭ ম্যাচে অংশগ্রহণ করে ৭টি গোল এবং দুইটি শিরোপা জয়লাভ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 
 
 
 
 

১৯৯৫-এ জন্ম
জীবিত ব্যক্তি
মেক্সিকীয় ফুটবলার
সোচেতা স্পোর্তিভা কালচো নাপোলির খেলোয়াড়
সেরিয়ে আ-এর খেলোয়াড়
২০২১ কনকাকাফ গোল্ড কাপের খেলোয়াড়
২০২২ ফিফা বিশ্বকাপের খেলোয়াড়
২০১৬ কোপা আমেরিকার খেলোয়াড়
পিএসভি আইন্দোভেনের খেলোয়াড়
২০১৮ ফিফা বিশ্বকাপের খেলোয়াড়
মেক্সিকোর আন্তর্জাতিক ফুটবলার
২০১৬ গ্রীষ্মকালীন অলিম্পিকের ফুটবলার
২০১৭ ফিফা কনফেডারেশন্স কাপের খেলোয়াড়
ফুটবল উইঙ্গার
মেক্সিকোর অলিম্পিক ফুটবলার
এরেডিভিজির খেলোয়াড়
ইতালিতে প্রবাসী ফুটবলার
নেদারল্যান্ডসে প্রবাসী ফুটবলার
লিগা এমএক্সের খেলোয়াড়
মেজর লিগ সকারের খেলোয়াড়
মেক্সিকোর অনূর্ধ্ব-২০ আন্তর্জাতিক ফুটবলার
স্টিভেন জুবার

স্টিভেন জুবার (; জন্ম: ১৭ আগস্ট ১৯৯১) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আইন্ট্রাখট ফ্রাঙ্কফুর্ট এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০০৭ সালে, জুবার সুইজারল্যান্ড অনূর্ধ্ব-১৭ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৭ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৩৬ ম্যাচে ৮টি গোল করেছেন। তিনি সুইজারল্যান্ডের হয়ে এপর্যন্ত ১টি ফিফা বিশ্বকাপ (২০১৮) এবং ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।

দলগতভাবে, জুবার এপর্যন্ত ৩টি শিরোপা জয়লাভ করেছেন, যার মধ্যে ১টি গ্রাসহোপারের হয়ে এবং ২টি সিএসকেএ মস্কোর হয়ে জয়লাভ করেছেন।

প্রারম্ভিক জীবন
স্টিভেন জুবার ১৯৯১ সালের ১৭ই আগস্ট তারিখে সুইজারল্যান্ডের ভিন্টারটুরে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম ওয়াল্টার জুবার এবং মায়ের নাম সুসান জুবার। তার পাঁচ ভাইবোন রয়েছে: মেলানিয়া, কেভিন, সেভেরিন, ডেভিড এবং মারভিন।

ব্যক্তিগত জীবন
২০১৫ সালের ২৭শে মে তারিখে, জুবার তার দীর্ঘদিনের বান্ধবী মিরজানা ভাসোভিচের সাথে বিবাহ বন্ধনে আবদ্ধ হয়েছেন।

পরিসংখ্যান

আন্তর্জাতিক

আন্তর্জাতিক গোল

অর্জন

ক্লাব
গ্রাসহোপার
 সুইস কাপ: ২০১২–১৩

সিএসকেএ মস্কো
 রুশ প্রিমিয়ার লিগ: ২০১৩–১৪
 রুশ সুপার কাপ: ২০১৩, ২০১৪

তথ্যসূত্র

বহিঃসংযোগ
 
 
 
 
 
 
 
 
 

১৯৯১-এ জন্ম
জীবিত ব্যক্তি
সুইজারল্যান্ডীয় ফুটবলার
বুন্দেসলিগার খেলোয়াড়
রুশ প্রিমিয়ার লিগের খেলোয়াড়
২০১৮ ফিফা বিশ্বকাপের খেলোয়াড়
টিএসজি ১৮৯৯ হফেনহাইমের খেলোয়াড়
ভিএফবি স্টুটগার্টের খেলোয়াড়
ফুটবল ক্লাব সিএসকেএ মস্কোর খেলোয়াড়
আইন্ট্রাখট ফ্রাঙ্কফুর্টের খেলোয়াড়
২০১২ গ্রীষ্মকালীন অলিম্পিকের ফুটবলার
ফুটবল মধ্যমাঠের খেলোয়াড়
উয়েফা ইউরো ২০২০-এর খেলোয়াড়
সুইস সুপার লিগের খেলোয়াড়
জার্মানিতে প্রবাসী ফুটবলার
রাশিয়ায় প্রবাসী ফুটবলার
২০১২ গ্রীষ্মকালীন অলিম্পিকের প্রতিযোগী
টিএসজি ১৮৯৯ হফেনহাইম ২-এর খেলোয়াড়
রেগিওনাললিগার খেলোয়াড়
সুইজারল্যান্ডের আন্তর্জাতিক ফুটবলার
গ্রিসে প্রবাসী ফুটবলার
উয়েফা ইউরো ২০২৪-এর খেলোয়াড়
পুরুষ ফুটবল মধ্যমাঠের খেলোয়াড়
সুইজারল্যান্ডের আন্তর্জাতিক যুব ফুটবলার
সুইজারল্যান্ডের অনূর্ধ্ব-২১ আন্তর্জাতিক ফুটবলার
কুমারগঞ্জ বিধানসভা কেন্দ্র

কুমারগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৮ নং কুমারগঞ্জ বিধানসভা কেন্দ্রটি  কুমারগঞ্জ সমষ্টি উন্নয়ন ব্লক এবং 
অশোকগ্রাম, বাসুরিয়া, ছালুন এবং উদয় গ্রাম পঞ্চায়েত গুলি গঙ্গারামপুর সমষ্টি উন্নয়ন ব্লক এর অন্তর্গত।

কুমারগঞ্জ বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, তৃণমূল কংগ্রেসের মহমুদা বেগম তার নিকটতম প্রতিদ্বন্দ্বী সিপিআই (এম) -এর মাফুজা খাতুনকে পরাজিত করেন।

১৯৭৭-২০০৬
২০০৬ এবং ২০০১ রাজ্যের বিধানসভা নির্বাচনে, সিপিআই (এম) -এর মাহফুজা খাতুন কুমারগঞ্জ কেন্দ্র থেকে জয়লাভ করেন তার নিকটতম প্রতিদ্বন্দ্বী তৃণমূল কংগ্রেস আহমেদ আলী সরদার এবং ননীগোপাল রায় উভয়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে সিপিআই (এম) -এর দ্বিজেন্দ্রনাথ রায় কংগ্রেসের পরিনিতা সিংহ রায়কে পরাজিত করেন এবং ১৯৯১ সালে কংগ্রেসের প্রবোধ কুমার সিংহ রায়কে পরাজিত করেন। ১৯৮৭ সালে সিপিআই (এম) -এর দ্বিজেন্দ্র মণ্ডল কংগ্রেসের আফ্রাবুদ্দিন সরকারকে পরাজিত করেন। ১৯৮২ সালে সিপিআই (এম) -এর দ্বিজেন্দ্রনাথ রায় কংগ্রেসের শেখন কুমার দাশগুপ্তকে পরাজিত করেন। ১৯৭৭ সালে সিপিআই (এম) -এর জামিনী কিশোর মজুমদার কংগ্রেসের খলিল সায়েদকে পরাজিত করেন।

১৯৬৭-১৯৭২
১৯৭২ এবং ১৯৭১ সালে কংগ্রেসের প্রবোধ কুমার সিংহ রায় জয়ী হন। ১৯৬৯ সালে বাংলা কংগ্রেসের অবিনাশ বসু জয়লাভ করেন। ১৯৬৭ সালে কংগ্রেসের এম. বোস জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
দক্ষিণ দিনাজপুর জেলার রাজনীতি
বালুরঘাট বিধানসভা কেন্দ্র

বালুরঘাট (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৯ নং বালুরঘাট বিধানসভা কেন্দ্রটি বালুরঘাট পৌরসভা, অমৃতাখন্ড, ভাটপাড়া এবং চিঙ্গিশপুর গ্রাম পঞ্চায়েত গুলি বালুরঘাট সমষ্টি উন্নয়ন ব্লক এবং হিল্লি সমষ্টি উন্নয়ন ব্লক এর অন্তর্গত।

বালুরঘাট বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, তৃণমূল কংগ্রেসের শঙ্কর চক্রবর্তী তার নিকটতম প্রতিদ্বন্দ্বী আরএসপি'র বিশ্বনাথ চৌধুরীকে পরাজিত করেন।

১৯৭৭-২০০৬
১৯৭৭ থেকে ২০০৬ সাল পর্যন্ত আরএসপি বিশ্বনাথ চৌধুরী বালুরঘাট কেন্দ্র থেকে সাত বছর জয়লাভ করেছিলেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬ সালে বিজেপি এর দেবশ্রী চৌধুরীকে, ২০০১ সালে তৃণমূল কংগ্রেসের শঙ্কর চক্রবর্তীকে, ১৯৯৬ এবং ১৯৯১ সালে  কংগ্রেসের বিপ্লব খানকে,   ১৯৮৭ সালে কংগ্রেসের মাধব চন্দ্র রায়কে, ১৯৮২ সালে আইসিএসের আশিস রায়কে এবং ১৯৭৭ সালে কংগ্রেসের জ্যোতিশ্বর সরকারকে পরাজিত করেন।

১৯৫১-১৯৭২
১৯৭২ এবং ১৯৭১ সালে কংগ্রেসের বীরেশ্বর রায় জয়ী হন। ১৯৬৯ এবং ১৯৬৭ সালে আরএসপি/নির্দল মুকুল বাসু জয়ী হন। ১৯৬২ সালে কংগ্রেসের সুশীল রঞ্জন চট্টোপাধ্যায় জয়ী হন। ১৯৫৭ এবং ১৯৫১ সালে বালুরঘাট যৌথ আসন ছিল। ১৯৫৭ সালে কংগ্রেসের মারদি হাকাই ও নির্দলের ধীরেন্দ্রনাথ ব্যানার্জী জয়ী হন। স্বাধীন ভারতের প্রথম নির্বাচন, কংগ্রেসের সরোজ রঞ্জন চট্টোপাধ্যায় এবং লক্ষ্মণ চন্দ্র হান্ডা উভয় জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
দক্ষিণ দিনাজপুর জেলার রাজনীতি
বাংলাদেশ আওয়ামী ওলামা লীগ

বাংলাদেশ আওয়ামী ওলামা লীগ হল বাংলাদেশের একটি ধর্মীয় রাজনৈতিক দল, যা আওয়ামী লীগের অঙ্গসংগঠন বলে নিজেদের দাবি করে। যদিও মূল দল বাংলাদেশ আওয়ামী লীগ তাদের অঙ্গসংগঠন হিসাবে ওলামা লীগের কার্যক্রম স্থগিত করেছিল। ২০২৩ সালের ২০ মেতে এ সংগঠনটিকে বাংলাদেশ আওয়ামী লীগ অঙ্গসংগঠনের মর্যদা দেয়।

ইতিহাস 
আওয়ামী ওলামা লীগ ১৯৯৬ সালে তৎকালীন আওয়ামীলীগ সভানেত্রী এবং পরবর্তীতে প্রধানমন্ত্রী শেখ হাসিনা কর্তৃক প্রতিষ্ঠিত হয়।

বিতর্ক 
২০১৬ সালে ওলামা লীগ বাংলাদেশ সরকার গৃহীত জাতীয় উৎসব পহেলা বৈশাখকে ইসলাম বিরোধী ও অনৈসলামিক আখ্যায়িত আয়োজন বন্ধের দাবি করে।

২০১৭ সালের জানুয়ারিতে বাংলাদেশে স্টার জলসা, স্টার প্লাস ও জি বাংলাসহ ভারতীয় সব টিভি চ্যানেল সম্প্রচার বন্ধেরও দাবি করে। একই বছর ওলামা লীগ সুপ্রীম কোর্টের সামনে থেকে গ্রীক বিচারের দেবী থিমিসের মূর্তি সরানোর দাবি করেছিল।

তথ্যসূত্র

বহিঃসংযোগ

বাংলাদেশ ভিত্তিক ইসলামি সংগঠন
ফ্রাঙ্ক মিলিগ্যান

ফ্রাঙ্ক উইলিয়াম মিলিগ্যান (; জন্ম: ১৯ মার্চ, ১৮৭০ - মৃত্যু: ৩১ মার্চ, ১৯০০) হ্যাম্পশায়ারের ফার্নবোরা এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের পক্ষে ১৮৯৯ সালে স্বল্পকালীন সময়ের জন্য আন্তর্জাতিক ক্রিকেটে অংশগ্রহণ করেছেন।

শৌখিন প্রথম-শ্রেণীর ক্রিকেটার হিসেবে ইয়র্কশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিং করার পাশাপাশি ডানহাতে ফাস্ট বোলিংয়ে দক্ষ ছিলেন ফ্রাঙ্ক মিলিগ্যান।

খেলোয়াড়ী জীবন 
প্রতিভাধর অল-রাউন্ডার হিসেবে যথেষ্ট সুনাম ছিল তার। সজীব পেস বোলিং, উজ্জ্বীবিত ফিল্ডার ও ব্যাট হাতে দৃষ্টিনন্দন স্ট্রোক খেলতেন ফ্রাঙ্ক মিলিগ্যান। ১৮৯৭ সালে ওভালে জেন্টলম্যানের সদস্যরূপে প্লেয়ার্সের বিপক্ষে সুন্দর ক্রীড়ানৈপুণ্য প্রদর্শন করেছিলেন। উভয় ইনিংসেই ৪৭ রান সংগ্রহের পাশাপাশি দ্বিতীয় ইনিংসে মাত্র তিন রান দিয়ে দুই উইকেট দখল করেন। এক বছর পর স্কারবোরায় দ্বিতীয় ইনিংসে ৭/৬১ বোলিং পরিসংখ্যান দাঁড় করান।

অন্য কাউন্টিতে জন্মগ্রহণ করলেও ইয়র্কশায়ারের পক্ষে কাউন্টি চ্যাম্পিয়নশীপে খেলেন। ১৮৯৪ থেকে ১৮৯৮-৯৯ মৌসুম পর্যন্ত ৯৫টি প্রথম-শ্রেণীর খেলায় অংশ নিয়ে দশটি অর্ধ-শতক ও ১৪৪ উইকেট দখল করেছিলেন।

টেস্ট ক্রিকেট 
সমগ্র খেলোয়াড়ী জীবনে দুইটি টেস্ট খেলার সুযোগ লাভ করেন ফ্রাঙ্ক মিলিগ্যান। ১৮৯৮-৯৯ মৌসুমে লর্ড হকের নেতৃত্বাধীন ইংরেজ দলের সদস্যরূপে দক্ষিণ আফ্রিকা গমন করেন। ১৪ ফেব্রুয়ারি, ১৮৯৯ তারিখে টেস্ট ক্রিকেটে অভিষেক ঘটে তার। দ্বিতীয় ও সর্বশেষ টেস্টটি খেলেন একই সালের ১ এপ্রিলে। এ সফর শেষ হবার পরও দক্ষিণ আফ্রিকায় অবস্থান করেন।

বোর যুদ্ধে অংশগ্রহণ 
দক্ষিণ আফ্রিকায় অবস্থানকালে কর্নেল প্লামারের অধীনে দ্বিতীয় বোর যুদ্ধে অংশ নেন। সেখানে তিনি লেফট্যানেন্ট পদবী ধারণ করেন। ম্যাফকিং এলাকায় অবস্থান করেন। ৩১ মার্চ, ১৯০০ তারিখে দক্ষিণ আফ্রিকার ট্রান্সভাল প্রদেশের রামাতলাবামা এলাকায় ৩০ বছর বয়সে নিহত হন তিনি।

পশ্চিম ইয়র্কশায়ারের ব্র্যাডফোর্ডের হ্যারল্ড পার্কে গোলাপ বাগানে তাকে স্মরণপূর্বক স্মারকসূচক সূর্যঘড়ি রয়েছে।

তথ্যসূত্র

আরও দেখুন 
 ক্লেম উইলসন
 ক্রিস্টোফার হেসেলটাইন
 মিডলসেক্স কাউন্টি ক্রিকেট ক্লাব
 ইংরেজ টেস্ট ক্রিকেটারদের তালিকা
 আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা
 সামরিকবাহিনীতে অবস্থানকালীন নিহত ক্রিকেটারদের তালিকা

বহিঃসংযোগ 

 
 

১৮৭০-এ জন্ম
১৯০০-এ মৃত্যু
ইংরেজ ক্রিকেটার
ইংল্যান্ডের টেস্ট ক্রিকেটার
ইয়র্কশায়ারের ক্রিকেটার
জেন্টলম্যানের ক্রিকেটার
মেরিলেবোন ক্রিকেট ক্লাবের ক্রিকেটার
দ্বিতীয় বোর যুদ্ধে নিহত ব্রিটিশ সেনা কর্মকর্তা
লর্ড হক একাদশের ক্রিকেটার
নর্থ ভার্সাস সাউথের ক্রিকেটার
বাংলাদেশ ইনস্টিটিউট অব ইসলামিক থট

বাংলাদেশ ইনস্টিটিউট অব ইসলামিক থট (বিআইআইটি) বাংলাদেশে অবস্থিত একটি গবেষণা ভিত্তিক চিন্তাধারা প্রতিষ্ঠান, যা যুক্তরাষ্ট্রের ওয়াশিংটন ভিত্তিক ইন্টারন্যাশনাল ইনস্টিটিউট অব ইসলামিক থটে নিবন্ধিত। বিআইআইটি গভীরতম শিক্ষার জন্য সংশ্লেষিত শিক্ষা, সংস্কৃতি ও নৈতিকতা গবেষণার সাথে জরিত। এটি ১৯৮৯ সালে প্রতিষ্ঠিত হয় এবং বর্তমানে এটি বেসরকারি সংস্থা হিসেবে নিবন্ধিত হয়ে কার্যক্রম পরিচালনা করছে।

নেতৃত্ব 
বাংলাদেশী বুদ্ধিজীবী শাহ আব্দুল হান্নান এর সহযোগী প্রতিষ্ঠাতা ছিলেন এবং ট্রাস্টের প্রধান হিসেবে দ্বায়িত্ব পালন করেছেন।

অবস্থান ও সেবা 
প্রতিষ্ঠানটির প্রধান কার্যালয় ছাড়াও চট্টগ্রাম, রাজশাহী ও কুষ্টিয়ায় বিভাগীয় কার্যালয় আছে। বিআইআইটির একটি সমৃদ্ধ লাইব্রিরী রয়েছে।

তথ্যসূত্র

বহিঃসংযোগ
 রকমারি.কমে বই কিনুন
 বিআইআইটি ওয়েবসাইট 

বাংলাদেশ ভিত্তিক ইসলামি সংগঠন
বাংলাদেশ ভিত্তিক চিন্তাকেন্দ্র
এথেল ব্যারিমোর

এথেল ব্যারিমোর (; জন্ম: এথেল মে ব্লিদ; ১৫ আগস্ট ১৮৭৯ - ১৮ জুন ১৯৫৯) ছিলেন একজন মার্কিন অভিনেত্রী। তিনি ব্যারিমোর অভিনয়শিল্পী পরিবারের একজন। তাকে "মার্কিন মঞ্চনাটকের ফার্স্ট লেডি" বলে অভিহিত করা হয়। তিনি ছয় দশকের অধিক সময় মঞ্চে অভিনয় করেছেন। ১৯৪৪ সালে তিনি নান বাট দ্য লোনলি হার্ট চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন।

প্রারম্ভিক জীবন 
এথেল মে ব্লিদ ১৮৭৯ সালের ১৫ই আগস্ট পেন্সিলভেনিয়ার ফিলাডেলফিয়ায় জন্মগ্রহণ করেন। তার পিতা মরিস ব্যারিমোর (জন্মনাম: হারবার্ট ব্লিদ) ছিলেন একজন একজন অভিনেতা এবং তার মাতা জর্জিয়ানা ড্রিউ ছিলেন একজন অভিনেত্রী। তার জন্মের চার মাস পূর্বে টেক্সাসের ওল্ড ওয়েস্ট এনকাউন্টার নামে খ্যাত এক দুর্ঘটনায় পতিত হয়েছিলেন। তার পিতার প্রিয় চরিত্র উইলিয়াম ম্যাকপিস থ্যাকারির দ্য নিউকামস-এর ইথেল চরিত্রের নামানুসারে তার নাম রাখা হয়েছিল।

অভিনেতা জন ও লিওনেল ব্যারিমোর তার ভাই, অভিনেতা জন ড্রিউ ব্যারিমোর তার ভাইপো এবং অভিনেত্রী ড্রিউ ব্যারিমোর তার ভাইপোর কন্যা। এছাড়া তিনি অভিনেত্রী ও মঞ্চ ব্যবস্থাপক লুইস লেন ড্রিউয়ের (মিসেস জন ড্রিউ নামে পরিচিত) নাতনী এবং ব্রডওয়ে ম্যাটিনি আইডল জন ড্রিউ জুনিয়র ও ভিটাগ্রাফ স্টুডিওজের মঞ্চ ও পর্দা তারকা সিডনি ড্রিউয়ের ভাইঝি।

কর্মজীবন 
ন্যাশনাল রেড ক্রস পিজেন্ট (১৯১৭) ও রাসপুতিন অ্যান্ড দ্য এমপ্রেস (১৯৩২) ছবিতে তারা তিন ভাইবোন - এথেল, জন ও লিওনেল একত্রে অভিনয় করেন। প্রথম চলচ্চিত্রটি বর্তমানে হারানো চলচ্চিত্র বলে গণ্য করা হয়।

১৯৪৪ সালে তিনি নান বাট দ্য লোনলি হার্ট চলচ্চিত্রে ক্যারি গ্র্যান্টের বিপরীতে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন।

তাকে পরবর্তীকালে রবার্ট সিয়ডম্যাকের দ্য স্পাইরাল স্টেয়ারকেস (১৯৪৬), অ্যালফ্রেড হিচককের দ্য প্যারাডাইন কেস (১৯৪৭) এবং পোট্রেট অব জেনি (১৯৪৮) ও দ্য রেড ডানুবি (১৯৪৯) ছবিতে দেখা যায়। তার সর্বশেষ চলচ্চিত্র ছিল জনি ট্রাবল (১৯৫৭)।

মৃত্যু 
এথেল ব্যারিমোর ১৯৫৯ সালে হৃদরোগে আক্রান্ত হয়ে হলিউডে তার নিজ বাড়িতে মৃত্যুবরণ করেন। এর পূর্বে তিনি কয়েক বছর হৃদযন্ত্রের রোগে ভুগছিলেন। আর দুই মাস পরে তার ৮০তম জন্মদিন ছিল। তাকে ইস্ট লস অ্যাঞ্জেলেসের কালভারি সেমাটেরিতে সমাহিত করা হয়। তার নামানুসারে নিউ ইয়র্ক সিটিতে ইথেল ব্যারিমোর থিয়েটারের নামকরণ করা হয়। ইথেল তার ভাই জন ও লিওনেলের সাথে যৌথভাবে আমেরিকান থিয়েটার হল অব ফেমের সদস্য ছিলেন।

তথ্যসূত্র

বহিঃসংযোগ 

 
 
 
 

১৮৭৯-এ জন্ম
১৯৫৯-এ মৃত্যু
২০শ শতাব্দীর মার্কিন অভিনেত্রী
আইরিশ বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
ইস্ট লস অ্যাঞ্জেলেসের কালভারি সেমাটেরিতে সমাহিত
ব্যারিমোর পরিবার
মার্কিন চলচ্চিত্র অভিনেত্রী
মার্কিন নির্বাক চলচ্চিত্র অভিনেত্রী
মার্কিন মঞ্চ অভিনেত্রী
মার্কিন রোমান ক্যাথলিক
আমেরিকান থিয়েটার হল অব ফেমে অন্তর্ভুক্ত ব্যক্তি
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
মেট্রো-গোল্ডউইন-মেয়ারের চুক্তিবদ্ধ শিল্পী
১৯শ শতাব্দীর মার্কিন অভিনেত্রী
ফিলাডেলফিয়ার অভিনেত্রী
মার্কিন বেতার অভিনেত্রী
টুয়েন্টিয়েথ সেঞ্চুরি ফক্সের চুক্তিবদ্ধ শিল্পী